**Zápisnica z členskej schôdze SHK – Dolný Kubín, 26. 4. 2013**

ČS sa zúčastnilo 35 členov.

Schôdzu viedla Martina Babíková, ktorá ju aj otvorila a zúčastnených privítala.

Ad 1: Predseda SHK Pavol Kuska predstavil prítomným členov výboru SHK.

Ad 2: Výkonný poradca chovu 2 Martina Babíková predniesla **Správu o Únii kynologických** **klubov /ÚKK/.** Táto organizácia pôsobí jeden rok, zastrešuje 40 kynologických klubov. Je súčasťou Slovenskej kynologickej jednoty /SKJ/, tak ako SÚCHNO a Poľovnícky zväz. Na jej web-stránke možno nájsť veľa užitočných informácií, ako plemenná kniha, výstavný kalendár a iné. M. Babíková informovala členov o tom, že od roku 2013 sa rušia členské preukazy a členské známky. SHK odovzdá každý rok členské príspevky so zoznamom členov ÚKK, tá ich bude evidovať vo svojej databáze.

Ad 3: Hlavná poradkyňa chovu SHK Michaela Červeňová predniesla **Správu o stave chovu v roku 2012.**

Ad 4: Hospodár SHK Juraj Adam prečítal **Správu o hospodárení klubu v roku 2012.**

Ad 5: **Rôzne:**

1. M. Babíková vyslovila návrh, ktorý vzišiel z uznesenia schôdze výboru SHK dňa 26. 4. 2013 a to, aby všetky RTG lakťových aj bedrových kĺbov vyhodnotil iba jeden veterinár, konkrétne MVDr. Ivan Pašek, ktorý pôsobí na Veterinárnej klinike v Trnave. Odvolací veterinár bude Prof. MVDr. Ledecký, pôsobiaci na Veterinárnej klinike v Košiciach. Je možné dať vyhotoviť RTG snímky aj u iných veterinárov, odtiaľ sa však pošlú na vyhodnotenie Dr. Pašekovi. K návrhu sa vyjadrili: p. Marcinský, ktorý vzniesol námietku vzhľadom na veľkú vzdialenosť jeho bydliska od Trnavy a p. Kuska, ktorý informoval o svojich zlých skúsenostiach s posúdením RTG u Dr. Ledeckého. K tomuto návrhu prebehlo hlasovanie: proti- 1, zdržal sa hlasovania-1, za- 33.

Uznesenie ČS: RTG snímkovanie môže urobiť ľubovoľný veterinár na Slovensku, posudzovateľ však bude MVDr. Pašek a odvolací veterinár bude MVDr. Ledecký.

2. Tlačivá, ako prihlášky na výstavu, na tábor, na zvod, bonitáciu a iné, boli doteraz posielané členom klubu aj poštou, od tejto schôdze budú všetky tlačivá len na web stránke SHK, odkiaľ si ich členovia klubu môžu stiahnuť. Pán Marián Lukáč ponúka možnosť zavedenia ON LINE systému na klubovú stránku. Pani Houšková odporúča obrátiť sa na pomoc k p. Dane Heranovej, ktorá sa venuje tomuto systému v Hovawart klube Českej republiky, kde už tento systém majú zavedený. P. Roman Rakovan ponúka možnosť spolupráce s webmasterom stránky nemeckých ovčiakov. Dohľad nad tvorbou ON LINE systému bude mať p. Babíková, ktorá ako prvý krok navrhuje stretnutie webmastera klubu Milana Krajčoviča s pánom Mariánom Lukáčom.

3. Pán Marcinský vyslovil nasledovné pripomienky:

a/ Na klubovej výstave v roku 2012 dostal kokardy s dátumom 2011.

b/ O kontrole vrhu  šteniatok jeho chovnej stanice nebola zmienka v Spravodaji SHK 2/2012.

c/ Jeho sučka Ch. Ayrin Takavorakan bola v katalógu výstavy zle zaradená v triede otvorenej, miesto v triede šampiónov.

d/ Na ČS sa nepodáva občerstvenie.

Predseda SHK Pavol Kuska vyjadril ľútosť k bodu a/ a b/ a dodatočne sa za výbor p. Marcinskému ospravedlnil.

K bodu c/ sa vyjadrila M. Babíková- referent pre výstavy /Ľubica Kucharovičová/ postupoval podľa výstavného poriadku. Prihláška spomínanej sučky nebola správne vyplnená. Zmenu na výstave môže spraviť len organizátor výstavy a to len v prípade pochybenia zo strany organizátora. V minulosti SHK za takéto zmeny dostal od SKJ výstrahu, preto výbor SHK referentovi pre výstavy zmenu zaradenia sučky do triedy šampiónov neodporúčal.

P. Pokorná- výstavný referent HKČR potvrdila, aká je náročná práca výstavného referenta, najmä s tvorbou katalógu.

Členovia by si mali uvedomiť, že každý člen výboru vykonáva funkciu vo svojom osobnom voľne, popri zamestnaní a rodine, zadarmo, s najlepším vedomím a svedomím. Ak sa vyskytnú v činnosti klubu nejaké pochybenia, nikdy to nie je úmyselné a vždy to členov výboru mrzí. V tomto duchu sa p. Marcinskému ospravedlnil za celý výbor aj R. Rakovan.

M. Babíková navrhla posunúť dopredu termín uzávierky, aby mal výstavný referent dostatok času na prípravu výstavného katalógu.

P. Lukáč navrhol, aby členom výboru bol udelený istý paušál na réžiu ich činnosti- výbor SHK sa tým bude zaoberať na nasledujúcej výborovej schôdzi.

Na záver diskusie viacerí členovia vyjadrili podporu výstavnému referentovi

Ľ. Kucharovičovej a vyjadrili jej vďaku.

Ad 6: **Vyhodnotenie súťaží za rok 2012**.

„Najlepší pracovný hovawart“- výsledky súťaže vyhlásil referent pre výcvik Roman Rakovan

„Pes roka“ a „Suka roka“- výsledky súťaže vyhlásila referentka pre výstavy Ľubica Kucharovičová.

Sučke Brittany Nova Moravia bol udelený titul „ Klubový šampión“.

ČS uzavrela M. Babíková, ktorá všetkým prítomným poďakovala za účasť.

Zápisnicu z ČS SHK písala Viera Zelenáková- tajomník SHK.